تورکیه-‌ده یئنی نوع کروناویروس (کووید-19) انفکسیونوندان 36 نفر اؤلوب.
بو باره‌ده ساغلیق ناظیری فخرالدین کوجا اؤزونون توییتر صحیفه‌سینده یازیب.
ناظیر بیلدیریب کی، سون 24 ساعاتدا 107 مین 814 شوبهه‌لی کروناویروس تستیندن کئچیب، اونلاردان 1517-نین جاوابی پوزیتیو چیخیب، آغیر خسته سایی 896 نفر اولوب، 1017 خسته ایسه ساغالا‌راق ائوه بوراخیلیب.
تورکیه-‌ده عمومی‌لیکده 265 مین 515 نفر یئنی نوع کروناویروس انفکسیونونا یولوخوب، ایندییه‌‌دک اونلاردان 241 مین 809 نفر ساغالیب، 6245 نفر اؤلوب.
ناظیر آغیر و آکتیو خسته سایی‌نین، ائله‌جه ده اؤلو سایی‌نین چوخلوغون‌دان ناراحات‌لیغینی ایفاده ائده‌رک بیلدیریب کی، بو سای‌لاری آزالتماقدا ان اؤنملی مسئله تدبیرلره دوزگون عمل ائتمک‌دیر.
